अद्दी रात होई गेई। पर दरानी-जठानी दमैं पासे परतदियां रेइयां। हंसो दे घराड़े सुनी सुनियै ओदी घरै-आली दा अंग 2 जलै करदा हा। भुक्खै कन्ने जिंद बक्ख फकोआ करदी ही। ओ सोचन लगी खां के? दिनें दा बी रुट्टी टिक्कड़ नईं हा बचेदा। मन कीता बिंद अम्बै दा चार गै खाई लैं।" ओ उट्ठी पर न्हेरे’ च अपने पैरें दी छेड़ै कन्ने गै ओदा मन धड़कन लगा। "जे कुसै ने उसी इस मौकै रसोई जन्दे दिक्खी लेया तां?" पर भुक्ख नईं जरन होई! उसी इयां बजोआ करदा हा जियां ओदियें आन्दरें’ च ङ्गारे जन मकै करदे हे। काली कन्ने ओदी जिन्द कम्बी 2 जा दी ही।